# เพื่อนสนิท (ภาพยนตร์)
เพื่อนสนิท เป็นภาพยนตร์ไทยที่ผลิตโดยจีเอ็มเอ็ม ไท หับ กำกับโดย คมกฤษ ตรีวิมล โดยได้รับแรงบันดาลใจจากบทประพันธ์เรื่อง กล่องไปรษณีย์สีแดง ของ อภิชาติ เพชรลีลา ซึ่งตีพิมพ์ครั้งแรกเมื่อปี พ.ศ. 2543 นำแสดงโดย ซันนี่ สุวรรณเมธานนท์, นุ่น - ศิรพันธ์ วัฒนจินดา, เอ๋ - มณีรัตน์ คำอ้วน, โอปอล์ - ปาณิสรา อารยะสกุล เป็นต้น

เนื้อเรื่องกล่าวถึงเรื่องราวของนักศึกษาคณะวิจิตรศิลป์ มหาวิทยาลัยเชียงใหม่ สองคน คือ ไข่ย้อย และ ดากานดา โดย ไข่ย้อย ได้ตกหลุมรักเพื่อนสนิทโดยไม่รู้ตัว จนกระทั่งวันหนึ่งที่มีคนอื่นเข้ามาจีบเพื่อนของตัวเอง จึงได้รู้ตัวว่าได้หลงรักเพื่อนตัวเองเข้าแล้ว เรื่องราวของเพื่อนสนิทดำเนินไปสองช่วงเวลาสลับกัน ระหว่างเนื้อเรื่องของหมู (ไข่ย้อย) เดินทางไปเกาะพะงัน ภายหลังจบการศึกษา ซึ่งได้รับบาดเจ็บและรักษาตัวอยู่ที่โรงพยาบาลเกาะพะงัน ที่ซึ่งเขาได้เจอ นุ้ย นางพยาบาลสาวสวย และขณะเดียวกัน ก็เป็นเรื่องราวที่หมู นึกถึงเรื่องราวในช่วงที่เรียนอยู่

ภาพยนตร์เรื่อง เพื่อนสนิท เข้าฉายในโรงภาพยนตร์ครั้งแรกเมื่อวันที่ 6 ตุลาคม พ.ศ. 2548 โดยทำรายได้ได้มากกว่า 80 ล้านบาท

 นักแสดง 

 นักแสดงนำ 
 ซันนี่ สุวรรณเมธานนท์ (ซันนี่) - รับบท “หมู” หรือ “ไข่ย้อย” นักศึกษา วิจิตรศิลป์ มช. ผู้มีความรักต้องเลือก
 ศิรพันธ์ วัฒนจินดา (นุ่น) - รับบท “ดากานดา” เพื่อนสนิท ของ ไข่ย้อย
 มณีรัตน์ คำอ้วน (เอ๋) - รับบท “นุ้ย” พยาบาลสาวสวย ประจำ ร.พ.เกาะพะงัน
 ปาณิสรา อารยะสกุล (โอปอล์) - รับบท “พี่แตน” พยาบาลสุดฮา สีสันแห่ง ร.พ.เกาะพะงัน

 นักแสดงสมทบ 
ธนาบดินทร์ ยงสืบชาติ รับบท ฟุเหยิน
อชิตะ สิกขมานา รับบท โอ๋
อิศยม รัตนอุดมโชค รับบท โก้
เนาวรัตน์ บันสิทธิ์ รับบท แม่ของดากานดา
ภูชาย ณ พัทลุง รับบท พ่อของดากานดา
คมกฤษ ตรีวิมล รับบท พี่เอ๊ด
ทวีป สุรมาศ รับบท ลุงไปรษณีย์
โกศล หาญกล้า รับบท ลุงความจำเสื่อม
ภาณุมาศ บุษรานุวงศ์ รับบท หมอ
ด.ช.สุรจิต ตราศรี รับบท จิ๋ว
Debbie Smith รับบท นักเที่ยวหญิงชาวฝรั่ง
Pat L'Argent รับบท นักเที่ยวชายชาวฝรั่ง
ทรงยศ สุขมากอนันต์ รับบท รุ่นพี่ที่มหาวิทยาลัยเชียงใหม่
อดิสรณ์ ตรีสิริเกษม รับบท รุ่นพี่ที่มหาวิทยาลัยเชียงใหม่
วิชชา โกจิ๋ว รับบท รุ่นพี่ที่มหาวิทยาลัยเชียงใหม่
นิธิวัฒน์ ธราธร รับบท รุ่นพี่ที่มหาวิทยาลัยเชียงใหม่
วิทยา ทองอยู่ยง รับบท รุ่นพี่ที่มหาวิทยาลัยเชียงใหม่
พัฒนฉัตร ศรีเทพ รับบท แม่ของไข่ย้อย
สำเนียง แซ่โง้ว รับบท ช่างตัดผม
วิฑูรย์ รักปลอดภัย รับบท เจ้าชายน้อยรสสุคนธ์ กองเกตุ รับบท สุนัขจิ้งจอก ทีมงาน 
 คมกฤษ ตรีวิมล (เอส 365 ฟิล์ม) - ผู้กำกับการแสดง
 วิชชา โกจิ๋ว (เดียว 365 ฟิล์ม) - ลำดับภาพ
 บริษัท จีเอ็มเอ็ม ไท หับ จำกัด - ผู้สร้างภาพยนตร์
 กล่องไปรษณีย์สีแดง ของ อภิชาติ เพชรลีลา' - เค้าโครงบทประพันธ์

 การผลิต 
ภาพยนตร์เรื่องนี้ ไม่ได้รับอนุญาตให้ถ่ายทำในมหาวิทยาลัยเชียงใหม่ตามกฎหมาย โดยเนื้อหาที่กล่าวถึงมหาวิทยาลัยเชียงใหม่ ส่วนใหญ่ถ่ายทำในมหาวิทยาลัยเทคโนโลยีราชมงคลล้านนา วิทยาเขตภาคพายัพ

 สิ่งสืบเนื่อง 
จากความสำเร็จของภาพยนตร์เรื่องนี้ อภิชาติ เพชรลีลา ผู้ประพันธ์เรื่องกล่องไปรษณีย์สีแดง ที่เป็นแรงบันดาลใจในการสร้างภาพยนตร์เพื่อนสนิท จึงประพันธ์ต่อถึงเรื่องราวตอนจบที่แท้จริงในหนังสือเรื่อง ไข่ย้อย ดากานดา'' โดยเป็นเหตุการณ์ในอีก 9 ปีต่อมา ซึ่งดากานดาย้ายไปอาศัยที่ปราก ประเทศเช็กเกีย แล้วบังเอิญพบกับชายชาวไทยคนหนึ่งจึงตัดสินใจคบกัน โดยที่เธอไม่รู้ว่าไข่ย้อยที่เคยเป็นเพื่อนสนิทก็มาเป็นศิลปินที่ประเทศเช็กเกียด้วย จนกระทั่งเธอย้ายกลับมาเป็นอาจารย์ที่คณะวิจิตร์ศิลป์ มหาวิทยาลัยเชียงใหม่ ดากานดามีโอกาสเจอกับไข่ย้อยอีกครั้งหลังจากที่เป็นศิลปิน จึงชวนไปเที่ยวที่อำเภอปาย จังหวัดแม่ฮ่องสอนด้วยกัน พร้อมกับแฟนของดากานดา และมีการเปิดเผยความสัมพันธ์ของไข่ย้อยและดากานดา รวมถึงพยาบาลนุ้ยที่ไข่ย้อยไปหาที่เกาะพะงันด้วย

ต่อมาในปี พ.ศ. 2568 มีการวางคาแรกเตอร์ให้ดากานดาและไข่ย้อยกลับมาเจอกันอีกครั้งในมิวสิกวิดีโอเพลง "I'm ok // not ok" ของบอย โกสิยพงษ์ และป๊อด - ธนชัย อุชชิน ซึ่งมีบิวกิ้น - พุฒิพงศ์ อัสสรัตนกุล มาร่วมร้องรับเชิญด้วย โดยที่ซันนี่และนุ่นกลับมาแสดงในมิวสิกวิดีโอเพลงนี้ด้วยตนเอง ซึ่งซันนี่ตัดสินใจร่วมแสดงด้วยเงื่อนไขเดียว คือการร่วมงานกับนุ่น ป๊อด บิวกิ้น และบอย โดยเฉพาะ มิวสิกวิดีโอเพลงนี้มีผู้เข้าชมในยูทูบมากกว่า 1,000,000 ครั้งในวันแรกของการเผยแพร่มิวสิกวิดีโอ และเป็นเพลงที่ได้รับความนิยมอันดับที่ 1 ในยูทูบ

 รางวัล 
ปีรายการรางวัล/สาขาผู้ได้รับการเสนอชื่อผลพ.ศ. 2549รางวัลภาพยนตร์แห่งชาติ สุพรรณหงส์ ครั้งที่ 15ผู้แสดงนำชายยอดเยี่ยมซันนี่ สุวรรณเมธานนท์ผู้แสดงนำหญิงยอดเยี่ยมศิรพันธ์ วัฒนจินดาบทภาพยนตร์ยอดเยี่ยมนิธิศ ณพิชญสุทินลำดับภาพยอดเยี่ยมวิชชา โกจิ๋วพ.ศ. 2549รางวัลภาพยนตร์ไทย ชมรมวิจารณ์บันเทิง ครั้งที่ 14รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมคมกฤษ ตรีวิมล ผู้แสดงนำหญิงยอดเยี่ยมศิรพันธ์ วัฒนจินดาผู้แสดงสมทบหญิงยอดเยี่ยมมณีรัตน์ คำอ้วนผู้แสดงสมทบหญิงยอดเยี่ยมปาณสรา พิมพ์ปรุบทภาพยนตร์ยอดเยี่ยม นิธิศ ณพิชญสุทินกำกับภาพยอดเยี่ยม ปราเมศร์ ชาญกระแส ลำดับภาพยอดเยี่ยมวิชชา โกจิ๋ว ดนตรีประกอบยอดเยี่ยมหัวลำโพง ริดดิมกำกับศิลป์ยอดเยี่ยม -พ.ศ. 2549รางวัลสตาร์เอนเตอเทนเมนท์ ครั้งที่ 4ผู้แสดงนำชายยอดเยี่ยมซันนี่ สุวรรณเมธานนท์ผู้แสดงนำหญิงยอดเยี่ยมศิรพันธ์ วัฒนจินดาผู้แสดงสมทบหญิงยอดเยี่ยมมณีรัตน์ คำอ้วนผู้แสดงสมทบหญิงยอดเยี่ยมปาณสรา พิมพ์ปรุลำดับภาพยอดเยี่ยมวิชชา โกจิ๋ว เพลงประกอบภาพยนตร์ยอดเยี่ยม ช่างไม่รู้เลยพ.ศ. 2549รางวัลเฉลิมไทย ครั้งที่ 3รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมคมกฤษ ตรีวิมล ผู้แสดงนำชายยอดเยี่ยม ซันนี่ สุวรรณเมธานนท์ ผู้แสดงนำหญิงยอดเยี่ยมศิรพันธ์ วัฒนจินดาผู้แสดงสมทบหญิงยอดเยี่ยมปาณสรา พิมพ์ปรุบทภาพยนตร์ยอดเยี่ยม นิธิศ ณพิชญสุทินเพลงประกอบภาพยนตร์ยอดเยี่ยม ช่างไม่รู้เลยพ.ศ. 2549รางวัลสตาร์พิคส์ ครั้งที่ 3รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมคมกฤษ ตรีวิมล ผู้แสดงสมทบหญิงยอดเยี่ยมมณีรัตน์ คำอ้วน บทภาพยนตร์ยอดเยี่ยม นิธิศ ณพิชญสุทินลำดับภาพยอดเยี่ยมวิชชา โกจิ๋ว พ.ศ. 2549รางวัลคมชัดลึก ครั้งที่ 3ผู้แสดงนำชายยอดเยี่ยม ซันนี่ สุวรรณเมธานนท์ ผู้แสดงสมทบหญิงยอดเยี่ยมมณีรัตน์ คำอ้วน บทภาพยนตร์ยอดเยี่ยม นิธิศ ณพิชญสุทิน